২০২২ মধ্য ইউরোপ কাপ
২০২২ মধ্য ইউরোপ কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২২ সালের জুলাই মাসে চেক প্রজাতন্ত্রে অনুষ্ঠিত হয়। সিরিজটিতে স্বাগতিক চেক প্রজাতন্ত্রের সাথে অংশগ্রহণ করে অস্ট্রিয়া ও লুক্সেমবুর্গ। ২০২১ মধ্য ইউরোপ কাপেও এ তিনটি দলই অংশগ্রহণ করেছিল। সিরিজটি দ্বৈত রাউন্ড-রবিন পদ্ধতিতে খেলা হয়। এটি ছিল মধ্য ইউরোপ কাপের অষ্টম আসর; পূর্ববর্তী আসরের বিজয়ী দল ছিল অস্ট্রিয়া। সিরিজের পয়েন্ট তালিকায় নেট রান রেটের হিসেবে অস্ট্রিয়ার চেয়ে এগিয়ে থাকায় বিজয়ী হয় চেক প্রজাতন্ত্র।